Flutur la lansarea candidaturilor a două doamne liberale la Primăriile din Berchișești și Capu Câmpului. ”Dorim ca modelul de succes de la Capu Câmpului să treacă apa Moldovei și la Berchișești”
Președintele PNL Suceava, Gheorghe Flutur, a participat duminică după-amiază, în a doua zi de Paște, la lansarea candidaturilor pentru primar PNL a două doamne, una în comuna Capu Câmpului și alta în comuna Berchișești.
La Capu Câmpului ”campioana noastră”, primăriță Marcela Bârsan, care a realizat cel mai mare scor la alegerile din 2020, cu peste 82% pentru PNL, și-a lansat candidatura în prezența a câteva sute de oameni în centrul comunei. La lansare a fost prezent și senatorul Daniel Constantin Cadariu, administratorul public al Consiliului Județean Suceava, Irina Vasilciuc, dar și consilierul județean Gheorghe Niță. În cuvântul său, președintele Flutur a vorbit de realizările de excepție ale primăriței Marcela Bârsan. ”Capu Câmpului este o comună care are apă canalizare, are drumuri modernizate, o școală modernizată și una în construcție, sediu nou de primărie și a intrat în linie dreaptă cu proiectul de gaz metan pentru întreaga localitate. Este o primăriță de nota 10 a PNL”, a subliniat Gheorghe Flutur.
La Berchișești, președintele Flutur, alături de foștii miniștri Bogdan Gheorghiu și Daniel Constantin Cadariu, precum și de administratorul public Irina Vasilciuc și consilierul județean Gheorghe Niță au participat la lansarea candidaturii Georgianei Tabarcea, tânăr jurist, familistă, extrem de curajoasă și care a făcut o figură excepțională, aducând în jurul ei peste 300 de oameni la această întâlnire. Echipa de consilieri este formată din foarte mulți tineri, antreprenori, profesori, oameni întorși din diaspora, dornici de dezvoltarea localității Berchișești, ca localitate la Autostrada Nordului și la câțiva km de Autostrada Moldovei A7.
Gheorghe Flutur a conchis: Și doamnele pun umărul la consolidarea administrației publice liberale. Dorim ca modelul de succes de la Capu Câmpului să treacă apa Moldovei și la Berchișești.